Diari Oficial de la Generalitat Valenciana


Sumari del DOGV 6796, del 14-06-2012 (2012/4257)

Notificació de la sentència dictada en el juí ordinari número 1879/2008.
------------------------------------------------------------------------

### Dades del document

Número de DOGV
:   6796

Data del DOGV
:   14-06-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4257


Organisme emissor
:   Jutjat de Primera Instància Número 3 de Castelló de la Plana

Tipus de document
:   Edicte

Notificació de la sentència dictada en el juí ordinari número 1879/2008. [2012/4257]  
Procediment ordinari 001879/2008-G  
De: Caixarenting, SA.  
Procuradora: Mª Concepción Motilva Casado.  
Contra: Futurcons de Castellón, SL, i Vicente Juan Cuenca Palanques.  
Procurador/a: -.  
En este procediment ordinari, seguit a instàncies de Caixarenting Sociedad Anònima contra Futurcons de Castellón, SL, i Vicente Juan Cuenca Palanques, s'ha dictat la sentència que, literalment, diu així:   
«Sentència número 55/2012  
Castelló, 2 de març de 2012   
  
Mª Teresa Viñedo Segura, magistrada del Jutjat de Primera Instància número 3 dels de Castelló i el seu partit, he vist les actuacions de juí ordinari registrades amb el número 1879/2008, seguides a instàncies de la procuradora Concepción Motilva Casado, en nom i representació de la mercantil Caixarenting, SA, amb l'assistència lletrada de Juan Blasco Alventosa, contra la mercantil Futurcons de Castellón, SL, i contra Vicente Cuenca Palanques, en què s'exercitava acció de resolució contractual.   
Antecedents de fet  
Primer. Per torn de repartiment va correspondre a este Jutjat la demanda de juí ordinari, interposada per la procuradora senyora Motilva Casado, en nom i representació de la mercantil Caixarenting, SA, contra la mercantil Futurcons de Castellón, SL, i contra Vicente Cuenca Palanques, en la qual sol·licitava la resolució del contracte de rènting del vehicle subscrit entre les parts, la devolució del vehicle cedit en arrendament i la condemna del pagament de 22.476,19 euros, més els interessos de demora i costes.   
Per interlocutòria de 26 de novembre de 2008, es va admetre a tràmit la demanda, i s'acordà emplaçar les persones demandades perquè comparegueren i contestaren la demanda en termini de 20 dies. Transcorregut este termini sense contestar a la demanda, es va dictar diligència d'ordenació el dia 10 de gener de 2012, en què es declarava a la part demandada en rebel·lia i s'assenyalava com a dia per a la celebració de l'audiència prèvia el 2 de març de 2012.   
Segon. A l'esmentada audiència, únicament va comparéixer la part actora que, després d'interessar com a mitjà únic de prova la documental, va sol·licitar que les actuacions quedaren vistes per a sentència, i s'acordà en este sentit de conformitat amb el que preveu l'article 429.8 Llei d'Enjudiciament Civil.  
Fonaments de dret   
Primer. Es formula a la part actora acció de resolució del contracte de rènting de vehicle subscrit en data 24 d'agost de 2005, la devolució del vehicle cedit en arrendament, marca Audi, model A4, 2.0 TFSI Quatro, matrícula 5754BQE i la condemna al pagament de 22.476,19 euros, corresponents a les quotes impagades amb els interessos de demora pactats aplicats sobre estes, més els interessos de demora des del 13 d'octubre de 2008 i costes.   
Per la seua banda, la part demandada no s'ha personat en el procediment sent declarada en situació de rebel·lia processal. Respecte d'això, cal assenyalar que, en l'ordenament jurídic espanyol, la declaració de rebel·lia no comporta per si un aplanament del demandat de la pretensió contra ell exercitada, i per tant continua pesant sobre la persona demandant la càrrega de la prova si vol aconseguir l'èxit de la seua acció. En este sentit, l'article 496.2 de la Llei d'Enjudiciament Civil disposa que «La declaració de rebel·lia no serà considerada com a aplanament ni com a admissió dels fets de la demanda, excepte els casos en què la llei expressament dispose el contrari».   
Segon. Dit això, practicada la valoració de la prova documental, en relació amb les al·legacions de la part actora, evidencia la concurrència de tots i cada un dels fets constitutius de la pretensió exercida per la part demandant:   
1. Que en data 24 d'agost de 2005 les mercantils Caixarenting, SA, i Futurcons de Castellón, SL, van subscriure un contracte de rènting de vehicle i es va constituir Vicente Juan Cuenca Palanques com a fiador solidari (document núm. 1 dels aportats amb la demanda).   
2. En les clàusules del contracte, en concret, la condició general catorzena es va pactar que l'incompliment de qualsevol de les obligacions assumides en el contracte, facultava la persona arrendadora financera a resoldre el contracte (document núm. 1 dels de la demanda).   
3. Des de l'1 de març de 2008 fins a l'1 d'octubre de 2008, la part arrendatària va incomplir l'obligació de pagament (document núm. 3 dels de la demanda, consistent en el certificat de saldo deutor emés per l'actora).   
4. La quantitat que la demandada deu ascendix a 22.476,19 euros, segons la liquidació del deute cerificada per l'entitat financera en data 13 d'octubre de 2008, realitzada en els termes convinguts en la condició general 14 F.3, corresponent 8.157,80 euros a les huit quotes impagades de venciment 1 de març de 2008 a 1 d'octubre de 2008, 534,93 euros als interessos de demora pactat sobre les quotes impagades i 13.783,46 euros als interessos de demora sobre les 22 quotes mensuals no vençudes (documents núm. 1 i 3 dels de la demanda).   
5. Tal liquidació es va intentar notificar a la part demandada en diverses ocasions, sense que arreplegara els telegrames remesos (document núm. 4 de la demanda). L'absència dels codemandats, legalment emplaçats, impedix conéixer una versió dels fets diferent de l'oferida per la part demandant en el seu escrit de demanda, la qual cosa, unit a la documental que obra en les actuacions abans referida i que no ha sigut impugnada, permet concloure tant l'existència de la relació contractual que vinculava a les parts, com l'incompliment, per part de la demandada, de l'obligació de pagament de les amortitzacions arribat el seu venciment. En conseqüència, pertoca estimar íntegrament la demanda interposada per la representació processal de Caixarenting, SA i condemnar a la mercantil Futurcons de Castellón, SL, i a Vicente Cuenca Palanques que abonen la quantitat de 22.476,19 euros, més els interessos de demora pactats des del 13 d'octubre de 2008 fins al pagament total del principal reclamat.   
Tercer. En virtut de l'article 394.1 de la Llei d'Enjudiciament Civil, correspon condemnar, a la part demandada, al pagament de les costes, que s'hagen pogut causar en esta instància.  
Vistos els preceptes legals esmentats i tots els altres que hi són aplicables de manera general i pertinent,   
Dispositiva  
Estimar la demanda interposada per la procuradora Concepción Motilva Casado, en nom i representació de la mercantil Caixarenting, SA, amb l'assistència lletrada de Juan Blasco Alventosa, contra la mercantil Futurcons de Castellón, SL, i contra Vicente Cuenca Palanques, declarant resolt el contracte de rènting de vehicle en data 24 d'agost de 2005 i condemnar els codemandats a la devolució del vehicle marca Audi, model A4, 2.0 TFSI Quatro, matrícula 1096HTY i a pagar a l'actora la quantitat de 22.476,19 euros, més els interessos de demora pactats des del 13 d'octubre de 2008 fins al pagament total del principal reclamat i que satisfacen els interessos legals de la precitada quantitat des de la data de la interpel·lació judicial així com a pagar les costes que s'hagen pogut causar en esta instància».   
Notifiqueu a les parts esta sentència, feu-los saber que no és ferma i que en contra pot interposar-se recurs d'apel·lació que, si és el cas, haurà d'interposar-se davant d'este mateix Jutjat, per a l'Audiència Provincial, dins del termini de 20 dies següents a aquell en què es notifique esta resolució. Per a la interposició de l'esmentat recurs serà necessari depositar en el compte d'este Jutjat la quantitat de 50 € tal com disposa la disposició addicional quinzena de la Llei Orgànica 1/2009 de 3 de novembre.   
Porteu l'original al llibre de sentències i deduïu-ne testimoni per a incorporar-ho a les actuacions.   
Així, esta és la meua sentència, que pronuncie, mane i firme, Mª Teresa Vicedo Segura, magistrada del Jutjat de Primera Instància número 3 dels de Castelló i partit.   
Publicació. L'anterior sentència ha sigut firmada, llegida i publicada per la magistrada que la subscriu i se celebra audiència pública el dia de la data. En done fe».   
I atés que les persones demandades, Futurcons de Castellón, SL, i Vicente Juan Cuenca Palanques, es troben en parador desconegut, s'expedix este edicte per tal que els servisca de notificació en forma.  
  
Castelló, 2 de març de 2012.- La secretària judicial: Neus Sabater Ventura.